《寿学师张凤池先生 其二》
清代·王汝仪

虎口馀生得未曾，先生从此困而升。儒官纵过英年选，科第何妨晚节登。

师道风行常霭霭，人文日上并蒸蒸。归功是藿原非藿，保佑天申信有徵。

作者简介：字一如，咸丰庚申恩贡。性谦和而介。课徒为业，不乐仕进，栽成士类甚众。年七十赋诗自寿，一时和者不下数百人，辑为古稀吟。著有素风堂杂著二卷。